CELEX: C2004/284/08
Language: et
Date: 2004-11-20 00:00:00
Title: Euroopa Kohtu otsus (teine koda) 30. september 2004 kohtuasjas C-319/03: Serge Briheche versus Ministre de l`Interieur, Ministre de l`Education ja Ministre de la Justice (Sotsiaalpoliitika — Meeste ja naiste võrdne kohtlemine — EÜ asutamislepingu artikli 141 lõige 4 — Direktiiv 76/207/EMÜ — Avalikus sektoris töö saamise tingimused — Sätted, millega vabastatakse kõnealuse töö saamiseks ettenähtud vanusepiirangust lesknaised, kes ei ole uuesti abiellunud)

20.11.2004   
            
            
               ET
            
            
               Euroopa Liidu Teataja
            
            
               C 284/4
            
         
      EUROOPA KOHTU OTSUS
   
   (teine koda)
   30. september 2004
   kohtuasjas C-319/03: Serge Briheche versus Ministre de l`Interieur, Ministre de l`Education ja Ministre de la Justice (1)
   
   (Sotsiaalpoliitika - Meeste ja naiste võrdne kohtlemine - EÜ asutamislepingu artikli 141 lõige 4 - Direktiiv 76/207/EMÜ - Avalikus sektoris töö saamise tingimused - Sätted, millega vabastatakse kõnealuse töö saamiseks ettenähtud vanusepiirangust lesknaised, kes ei ole uuesti abiellunud)
   (2004/C 284/08)
   Kohtumenetluse keel: prantsuse
   Kohtuasjas C-319/03: Serge Briheche, versus Ministre de l`Interieur, Ministre de l`Education ja Ministre de la Justice, mille esemeks on EÜ asutamislepingu artikli 234 alusel Tribunal admisnistatif de Paris (Prantsusmaa) 3. juuli 2003. aasta otsusega esitatud eelotsusetaotlus, mis saabus Euroopa Kohtusse 24. juulil 2003, on Euroopa Kohus (teine koda), koosseisus: koja esimees C.W.A. Timmermans ja kohtunikud C. Gulmann, R. Schintgen, F. Macken (ettekandja) ja N. Colneric; kohtujurist M. Poiares Maduro, kohtusekretär R. Grass, 30. septembril 2004 teinud otsuse, mille resolutiivosa on järgmine:
   Nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega artikli 3 lõiget 1 ja artikli 2 lõiget 4 tuleb tõlgendada nii, et viidatud sätetega on vastuolus põhikohtuasjas käsitletud siseriiklik säte, millega kehtestatakse erand avalikus sektoris töötamise vanusepiirangust lesknaiste suhtes, kes ei ole uuesti abiellunud ja kes ei ole töötamisest vabastatud, jättes kõrvale samas olukorras olevad leskmehed, kes ei ole uuesti abiellunud.
   
      (1)  ELT C 226, 20.9.2003.